text: Under 20 kroner i timen i seks EU-lande
  05 november 2018 kl. 15.30
  Arbejdsgiverne behøver ikke at hente filippinere for at sikre lave lønninger - i EU er mindstelønnen under 20 kroner i timen i seks lande
  Det har vakt stor opmærksomhed, at filippinske lastbilchauffører kører rundt i Europa for lønninger ned til 15 – 20 kroner i timen.
  Men ser man på mindstelønninger indenfor EU, så er der flere lande, der har statsligt fastsatte minimumslønninger på samme – ja sågar lavere niveau.
  Ifølge WSI, som indsamler officielle tal fra nationalstaterne, er mindstelønnen i Bulgarien 1,57 Euro i timen, hvilket svarer til 11,75 kroner.
  Bulgarien er det land i EU, der har den laveste minimumsløn.
  Statsligt fastsatte mindste-time-lønninger i EU 
  BUND 10:Bulgarien: 11,75 kroner Litauen: 18,40 kronerRumænien: 18,75 kronerLetland: 19 kronerUngarn: 19,25 kronerKroatien: 19,95 kronerSlovakiet: 20,70 kronerTjekkiet: 20,85 kronerPolen: 21,40 kronerEstland: 22,25 kroner TOP 5:Luxemborg: 86,60 kronerFrankrig: 74,10 kronerHolland: 72,60 kronerIrland: 71,60 kronerBelgien: 71 kroner Kilde: WSI Minimum Wage Database - Hans-Böckler Stiftung
  Men også en række andre EU lande har mindstelønninger under 20 kroner i timen. Det gælder Rumænien, Litauen, Letland, Ungarn og Kroatien.
  Danmark har ikke nogen statslig fastsat mindsteløn - den forhandles i stedet af arbejdsmarkedets parter efter den såkaldte Danske Model.
  Se de statsligt fastsatte mindstelønninger på ovenstående kort - tallene er fra WSI, der indhenter tallene fra de nationale regeringer.
  
  
  